સવારે છ-સવા છએ ઊઠીને દાદા જયકિશન શર્મા સાથે કૌટિલ્ય મૉર્નિંગ વૉક માટે જાય. ઊઠવામાં નાના બાળક જેવા નખરાં ખરાં. એ પછી તૈયાર થઈને સ્કૂલે જાય. સતીશ શર્મા કહે છે ‘બપોરે પાછો આવે એ પછી દોઢ-બે કલાકનું હોમવર્ક અડધો કલાકમાં ઝટપટ પતાવીને રમવા નીકળી પડે. સાંજે તેના એટલસ મૅપ, પુસ્તકો અને છાપાંઓમાં ગુંથાયેલો હોય. વાંચે, સમજવાની કોશિશ કરે અને ન સમજાય તો મોટાંઓને પૂછે. ક્યારેક ટીવી જુએ. જોકે અમે પહેલેથી જ તેને સિરિયલો કે ફિલ્મો જોવાની આદત પાડી નથી.’